b'\n_START_ARTICLE_\nAuld Lang Syne\n_START_PARAGRAPH_\nAng "Auld Lang Syne" (Eskoses na pagbigkas\xc2\xa0[\xcb\x88\xc9\x94\xcb\x90ld l\xc9\x91\xc5\x8b\xcb\x88s\xc9\x99in]: tandaang "s" sa halip na "z") ay isang tulang Eskoses na "isinulat" ni Robert Burns noong 1788 at itinakda sa himig ng isang tradisyunal na awiting-bayang Roud #6294). Kilalang-kilala ito sa maraming mga bansang nagsasalita ng Ingles at iba pang mga bansa, at kadalasang inaawit upang ipagdiwang ang simula ng Bagong Taon sa pagtuntong ng hating-gabi. Sa pagdurugtong, ang paggamit nito ay naging pangkaraniwan din sa mga paglilibing, mga pagtatapos sa paaralan, at bilang isang pamamaalam o pagwawakas ng ibang mga okasyon._NEWLINE_Ang pamagat na Eskoses ng awitin ay maaaring isalinwika sa Tagalog bilang "magmula pa noong", o mas idyomatikong "matagal nang panahon ang nakalilipas", "mga araw na nagdaan" o "mga kapanahunang nauna". Bilang resulta ang "For (para sa) auld lang syne", ayon sa pagkakalitaw sa unang linya o guhit ng koro, ito ay maluwag na maisasalinwika bilang "para sa (kapakanan ng) [na]unang mga panahon"._NEWLINE_Ang pariralang "Auld Lang Syne" ay ginamit din sa kahalitintulad na mga tula nina Robert Ayton (1570\xe2\x80\x931638), Allan Ramsay (1686\xe2\x80\x931757), at James Watson (1711) pati na sa mas matatandang mga awiting-bayan na nauna pa sa panahon ni Burns. Ginamit ni Matthew Fitt ang pariralang "In the days of auld lang syne" ("Noong mga araw ng naunang mga panahon") bilang katumbas ng "Noong unang panahon..." sa kanyang muling pagsasalaysay ng mga kuwentong bibit sa wikang Eskoses.'